सीहोर के वैज्ञानिकों ने देखी बागवानी, खेती
ग्राम अंधारवाड़ी स्थित चौहान कृषि फार्म का कृषि विज्ञान केंद्र सीहोर के वैज्ञानिकों ने निरीक्षण किया। दोपहर 12 बजे से शुरू हुए निरीक्षण में उन्होंने फसलों का जायजा लिया। उन्होंने अमरूद की बागवानी, बैंगन की खेती, गन्ने और प्याज की नई किस्म की खेती, एग्री फाउंड डार्क रेड, भीमा शक्ति की जानकारी भी दी।
वरिष्ठ वैज्ञानिक डॉ. उपेश कुमार ने किसानों को कृषि संबंधी जानकारी देते हुए प्याज भंडार गृह, खेत तालाब, कुआं रिचार्ज तकनीक का अवलोकन कराया। उन्होंने फार्म हाउस में किए गए कार्यों की सराहना करते हुए सभी से खेती की नई तकनीक अपनाने का अनुरोध किया। गांव के किसान ललित चौहान ने बताया यहां कृषि और उद्यानिकी विभाग के अफसर, और कृषि विज्ञान केंद्र बुरहानपुर के वैज्ञानिकों के मार्गदर्शन में खेती की जा रही है। इस दौरान वरिष्ठ वैज्ञानिक डॉ. उपेश कुमार, गांव के भागवतराव चौहान, सीहोर जिले के प्रगतिशील किसान कल्याण सिंह, विमल गुप्ता सहित अन्य वैज्ञानिक और किसान मौजूद थे।
सीहोर के वैज्ञानिकों ने चौहान कृषि फार्म में फसल देखी।
जायजा
hin_Deva hin_Deva hin_Deva hin_Deva bho_Deva